Fil-11 ta' Mejju 2017, il-Kunsill Agrikoltura u Sajd qabel dwar il-pożizzjoni tiegħu dwar proposta għal regoli ġodda dwar il- konservazzjoni tar-riżorsi tas-sajd protezzjoni ta' ekosistemi tal-baħar , ta' spiss imsejħa " miżuri tekniċi Il-pożizzjoni tal-Kunsill hija bbażata fuq proposta tal-Kummissjoni li għandha l-għan timmodernizza regoli eżistenti dwar kif u fejn jistgħu jistadu s-sajjieda. Dawn ikopru l- qbid u l-ħatt tar-riżorsi tas-sajd , l-ispeċifikazzjonijiet u t-tħaddim tal- irkaptu tas-sajd , u miżuri biex jitnaqqas l- impatt tagħhom fuq speċi jew żoni sensittivi "Sal-lum, is-sajjieda Ewropej kellhom jirrispettaw aktar minn 30 regolament differenti", qal , is-Segretarju Parlamentari Malti għall-Agrikoltura, is-Sajd, u d-Drittijiet tal-annimali, "qafas leġislattiv tqil u diffiċli wisq. Aħna rridu nagħmlulhom ħajjithom aktar faċli, niggarantixxu ċertezza legali u niffukaw fuq l-innovazzjoni. Regoli aħjar u aktar ċari ser jgħinu fil-ħarsien tal-ibħra tagħna u tas-sostenibbiltà tar-riżorsi tas-sajd tagħna. U fuq kollox, il-pożizzjoni tal-Kunsill tagħti s-setgħa lill-komunità tas-sajd billi tagħtiha sehem aktar dirett fil-proċess tat-teħid ta' deċiżjonijiet". Il-pożizzjoni tal-Kunsill dwar il-miżuri tekniċi tkompli ttejjeb il-koerenza tal-proposta tal-Kummissjoni mal-liġi eżistenti tal-UE u ssaħħaħ żewġ elementi prinċipali: is-simplifikazzjoni u r-reġjonalizzazzjoni. B'mod partikolari, it-test jissimplifika l-proċedura għal kooperazzjoni reġjonali u jsaħħaħ ir-rwol tar-rakkomandazzjonijiet konġunti tal-istati membri, f'konformità mal-Politika Komuni tas-Sajd (PKS). L-approċċ ġenerali tal-Kunsill jilħaq ukoll bilanċ bejn ir-regoli attwali li jippermettu prattiċi tas-sajd legali li jistgħu jinżammu sabiex tiġi ggarantita l-kontinwità fin-negozju, u l-ħtieġa li jiġu previsti soluzzjonijiet innovattivi u vijabbli fil-futur. Elementi distintivi oħra tal-pożizzjoni tal-Kunsill huma: miri kwantitattivi: il-Kunsill jirrikorri għal soluzzjoni li taħdem billi jiżgura li l-qabdiet ta' speċijiet tal-baħar li jinsabu taħt id-daqsijiet minimi ta' referenza għall-konservazzjoni jitnaqqsu kemm jista' jkun miżuri ta' salvagwardja: il-possibbiltà li jittieħdu miżuri urġenti f'każ li jiġi kkonfermat tnaqqis inkwetanti fl-istokkijiet; jitħalla aktar spazju għas-sehem ta' atturi reġjonali livell għoli ta' selettività: il-Kunsill jippermetti l-innovazzjoni teknika b'rispett sħiħ għall-ħtieġa li din tikkonforma ma' standards għolja ta' konservazzjoni u b'hekk tgħin fl-implimentazzjoni tal-obbligu ta' ħatt l-art speċifikazzjonijiet tad-daqs tal-malja: il-bażi legali għal aġġustamenti possibbli hija ċċarata sajd intensiv perjodiku : l-approċċ ġenerali jippermetti l-kontinwazzjoni tal-prattika eżistenti f'ċerti oqsma (diviżjonijiet IVb u IVc tal-ICES). Sabiex jiġi estiż l-użu tas-sajd intensiv perjodiku f'dawn l-oqsma jew jiġi permess l-użu tiegħu f'baċiri tal-baħar oħra, l-istati membri ser ikollhom jippreżentaw rakkomandazzjoni konġunta, inkluż valutazzjoni tal-impatti probabbli tal-użu tat-tali rkaptu fuq l-ispeċijiet immirati u fuq speċijiet u ħabitats sensittivi. Il-passi li jmiss L-approċċ ġenerali adottat illum huwa l-pożizzjoni tal-Kunsill għat-taħditiet mal-Parlament Ewropew. Il-Parlament għandu jadotta l-pożizzjoni tiegħu dwar din il-proposta fit-tieni nofs tal-2017, biex ikunu jistgħu jibdew in-negozjati. Iż-żewġ istituzzjonijiet għandhom jaqblu dwar it-test qabel dan ikun jista' jidħol fis-seħħ. Proposta tal-Kummissjoni dwar il-konservazzjoni tar-riżorsi tas-sajd u l-protezzjoni tal-ekosistemi tal-baħar permezz ta' miżuri tekniċi Ara l-paġna tal-laqgħa